bavarian-nlp/barwiki-20250901 huggingface dataset:
Urheberrecht

Ois Uahebarecht (dt.: Urheberrecht) wead's ausschliaßliche Recht vo on Uaheba on seim Weak bezeichnd. As Uahebarecht wead af bstimmde kuituareje Geistesschepfunga ogwendd, zan Beispui af literarische und wissnschoftliche Texte, musikalische Komposiziona, Tonafnohma, Gemejde, Fotografien, Fuime, Rundfunksendunga, Gebaide und Skujptuan.
Italienisch

Italienisch oda aa Walsch is a romanische Sproch. Se werd voa oim in Italien gredt, owa aa in da Schweiz. A poor de Italienisch redn gibts aa in Krowozien und Slowenien.
Gschicht.
Des Italienische staummt ois romanische Sproch vom Lateinischn ob, des si im Middloita in vui regionale Dialektt aufgspoitn hot. De Vaoaheitlichung is eascht in da Foige vo da nationaln Oanigung vo Italien im 19. Joarhundat gscheng, wobei si as Florentinische duachegsetzt hod.
Vabroadung.
Italienisch werd von ebba 65 Milliona Leit ois Muadasproch gredt. De grosse Meaheit davo lebt in Italien.
In de foigendn Stootn is Italienisch a Amtssproch:
Willy Michl

Willy Michl (* 1950 z Minga) is a boarischa Liadamocha. Ea guit ois "Eafinda" vom "Boarischn Blues" und vom Oipmrock. Da Willy is a Mingara Original und a Vatreta vo da Neien Voiksmusi.
In de 70a Joar hod a vui Blues-Musi gschpuit und gsunga. Dobei hod a meistns mit da akustischn Klampfm gschpuit, und in seina Band warn teiweis Profi-Musikantn aus Amerika dabei. Dohea kimmt sei Beinam "Blues-Barde". In de spadan 80er Joar is er dann immer meara aufn Indiana-Trip kemma und lafft a heid no fast nur no mim Indiana-Gwand umanand. Jetz nennt er si "Sound of Thunder" und wead a da "Isar-Indianer" ghoaßn.
Seine Texte singt er auf boarisch, hochdeitsch oda auf englisch. Oans vo seine bekanntastn Liada is as "Isarflimmern" oda as "Bobfahrerlied". Heidzdog gibt er no oft Konzerte, oft schpuit a ganz alloa. Er hod a scho moi in de Fernseh-Serien "Zur Freiheit" und "Der Bulle von Tölz" mitgschpuid. Seine oidn Plattn san irz a olle auf CD aussakemma (diam a weng zamgschnittn, vagleich amoi de Plattn und de CD vo "Willy Michl Live"), vatreim duad as seiba ibas Internetz.
Edmund Stoiber

Edmund Rüdiger Stoiber (* 28. Septemba 1941 in Oberaudorf, Landkroas Rousnam) is a deitscher Politika (CSU). Er war vo 1993 bis 2007 Ministapresident vo Bayern. Vo 1999 bis 2007 wor er a Vorsitzenda von da CSU.
Lebenslauf und politischa Weg.
Da Stoiber Edmund is aufgwachsn im obaboarischen Oberaudorf als Bua vom Bürokaufmann Stoiber Edmund Georg (gebürtig vo Schwarzenfeld in da Obapfoiz) und da gebürtign Rheinländerin Stoiber Elisabeth (geb. Zimmermann) aus Dormagen.
Verheirat is a seit 1968 mit da Stoiber Karin; die zwoa ham drei Kinda: Constanze, Veronica und Dominic Stoiber und drei Enkerl: Johannes, Benedikt und Theresa Marie. Wohna deans z' Wolfratshausen. Vo 1951 bis 1961 wor er z' Rousnam im Ignaz-Günther-Gymnasium. Dodanach wor a bei de Gebirgsjager z' Mittenwald und Reichahoi.
Nach da Bundeswehr hot er 1962 ogfanga in Minga zstudiern: politische Wissenschaftn und Rechtswissenschaft. Mit dem is er dann 1967 fertig worn. Danach is er an da Universität Regensburg gwen und hot dadorten 1971 promoviert.
No im selbn Joar is er ins "Bayerische Staatsministerium für Landesentwicklung und Umweltfragen" kemma. Vo 1978 bis 1983 is er untam Strauß Franze Beppe Generalsekretär vo da CSU gwen. In dem Amt hot er den Spitznama "„blonds Fallbeil“" kriagt. Seit 1989 is er dann Stellvertretenda Vorsitzenda vo da CSU gwen. Seit 1993 war er Ministapresident vom Freistaat Bayern ois Nachfolga vom Streibl. Bei de Landtagswahln 1994 und 1998 hot er ois Spitzenkandidat vo da CSU oiwei a absolute Mehrheit mit 52,8 % respektive 52,9 % und 60,7 % ghoit.
Ois Nachfolga vom Bundesfinanzminista Waigel Theodor is er am 16. Jenna 1999 aa zum Landesvorsitzendn vo da CSU gwählt worn. 2002 is a sogar deitscha Kanzlakandidat gwen, hot aba ganz knapp gengan Schröder verlorn. 2005 war de Red davo, dass er Wirtschaftsminista der Bundesrepublik Deitschland im Kabinett Merkel wead, er hot se dann aba liaba doch nach Bayern zruckzong. Des hot seina Beliebtheit in Bayern schwaar gschadt. Nachdems a no ghoaßn hod, dass de Landrätin vo Fürth, de Pauli Gabriele, vo oam vo seine Mitarbeita bspitzelt worn waar, is er oiwei mehra in d'Kritik kemma. Letzendli is eam nix anders übabliem, ois zum song, dass ea zum 30. Septemba 2007 ois Ministapresident aafhert und a ois Vorsitzenda vo da CSU net no amoi kandidiern wead. Sei Nachfoiga ois Ministapresident is seit am 9. Oktoba da Günther Beckstein.
Seit Novemba 2007 is Stoiber in Brissl da Chef vo a EU-Arbeitsgruppn zum Bürokratieabbau.
Gaibodnvoiksfest

As Gaibodnvoiksfest oda Gäubodenvolksfest, aa Straubinga Voiksfest, is fia an jedn ebs, dem as Mingara Oktoberfest z'gach is. Es is as zwoatgreißte Fest in Bayern. De Biazejta wern do ned Middog scho zuagschbead, do konnst oiwei nei, a wenns voi is. Muaßd hoid na steh. An Australia oda an Kninäsn finds seidn. D'Leid san zinftig und Musi gibts a fia an jedn Gschmo ebs.
An Haufa Fahrgschäfda findsd z Straubing genau so wia a Brotzeit. D'Maß is um einiges billiger wia z'Minga.
Zur gleichn Zeit is a immer a riesn Ausschdellung, wosd an Haufa Grusch kaffa konnsd, dens ned brauchd, oba a vui interessande Sochan, wia zum Beispui fia Haus und Gartn.
Draxln

As Draxln oda a Drexln is a spanads Featigungsvafoarn zum Hearstelln vo runde Tei aus Hoiz. A Schuidplatt und Ejfnboa is draxlt worn. A vawandts Vafoarn is as Drahn, des macht ma mit Metoi und Kunststoff.
De Maschin zum Draxln is vui oafacha baut wia a Drahbank. As Werkzeig wead meistns mit da Hand ghoidn. Es gibt aba d'Meglichkeit, as Werkzeig auf na Stitzn aufzleng. De Forma wern frei noch Gfui beorbadt. Im Gengsatz dazua wead beim Drahn as Werkzeig iaba a Mechanik exakt bwegt.
Hoizdella und runde Brotzeitbreddl wean draxlt, genauso komma a Pfostn fia Glanda so herstejn.
Marktl

Marktl is a Gmoa bei Oidäding in Bayern, wo da Papst Benedikt da Sechzänte her is.
Geografie.
In da Nachan vo Marktl mündn de Oiz und de Soizach in an Inn.
Gmoagliedarung.
Marktl hod 63 Ortstei:
Es gibt de Gemarkunga Daxenthaler Forst, Marktl, Marktlberg und Schützing.
Gschicht.
Marktl is im 13. Joahundert ois Hofmark vo de Grafn vo Leonberg grindt worn. Seit 1386 hom de Wittelsbacher de Ortsherrschaft ghobt. Herzog Heinrich XVI. vo Bayern-Landshut hod'n Ort 1422 Marktprivilegien valiaha, da Ort wor lang Sitz von am Pflegamt. 1818 is de heitige Gmoa entstandn. 1970 bis 1972 san de ehemois sejbstständign Gmoana Marktlberg und Schützing eigmoand worn. De Vawoitungsgmoaschaft vo Marktl mit Stammham gibts seit da Gmoagebietsreform vum 1. Mai 1978.
Am 13. Juli 1997 is da Joseph Kardinal Ratzinger, da spadare Popst Benedikt XVI., zum Ehrnbiarga vo da Gmoa Marktl ernennt worn. Am 11. Septemba 2006 hod da Papst Benedikt XVI. sein Geburtsort afgsuacht.
Politik.
Gmoaroud.
Da Gmoaroud hod 15 Sitze einschließlich am Buagamoasta.
Woppn.
Des Woppn vo Marktl is vom niedaboarischen Herzog Ludwig dem Reichen am 12. Mai 1447 verlieha worn.
Vakea.
Marktl liegt an da nur teiweis ausbautn Autobahn A 94 und wead zusätzlich vo de B und B anan Fernvakea obunden. Marktl liegt an da Bahnlinie Minga - Mühldorf - Simbach.
Franz Stelzhamer

Da Franz Stelzhamer (* 29. November 1802 in Großpiasnham (Gmoa Pramet, Innviadl in Owaestareich); † 14. Juli 1874, Henndorf ba Soizburg) wor ein estareichischa Dichda und Novellist. Da Stelzhamer hod in owaestareichischa Mundoart in boarischa Sproch gschriem.
Ea hod z Soizburg s Gymnasium bsuacht und hed Pforra wean soin. Nacha hoda owa z Wean und Graz Rechtswissnschoft studiat, is owa nia ferti worn. Er hot se ois Lehra, Erzieher und Schauspüia a weng a Göd vadeant, is vü umadum zogn, ois "foarenda Sänga". Er woit eigantli Dichda in Hochdeitsch sei, hod owa nua im Boarischn seine Eafoige ghobt. Da Stelzhamer wor sei Lebta arm und is am 14. Juli 1874 gstorbm. Da "Stelzhamerbund der Freunde oberösterreichischer Mundartdichtung" (1882 z Wean grindd) is noch eahm benennt.
AC/DC

AC/DC (sog "Ejssi-Dissi") is da Nom vo ana australischn Hard-Rock- und Blues-Rock- Band, de wo ende 1973 vo de schottischn Briada Angus Young und Malcom Young grindt woan is. AC/DC is oana vo di bekanntesten Vertreta aus dera Musirichtung.
Zu die bekonntestn Liada ghern:
Da Nam kimmt vo "AC" ("alternating current"), boarisch Wexlstrom und "DC" (vo "direct current"), boarisch Gleichstrom.
Dea Ausdruck „AC/DC“ is in Australien aa no a Slang-Woat fia Manna, de so und so kenna, oiso sowoi mit Madln ois aa mit Buam (bisexuell). Des hod freile am Ofang vo dera Bänd zu a boar Schbekulationa iwa de Polung vo de oanzelna Musika gfiaht. A Coming-Out ods owa ned gem.
Weißwuascht

De Weißwuascht is a Wuascht, wo aus am Koibsfleisch (do in da Haptsoch vom Schädl), am Schweinsrucknspeck und am Haffa Gwiaz wia Bätasuii und Kardamom gmochd wead. De Foab (weiß) hods desweng, weis voam Wuaschtn ned gsejchd oda gsodn wean. Desweng hod ma friaa, wos no koan elektrischn Eisschrank gem hod, de Weißwiascht frisch gmochd und no voam Middog gessn, weis sunst schlecht woan waradn.
De bekanntaste Weißwuascht is de boarische oda aa Mingna Weißwuascht gnennt. Si wead traditionej in da Friah gmocht und am Voamiddog ois Zwischnmoihzeit auf Märktn und in Wiatschafdn mid siassm Senf, Brezn und Weißbia gessn.
De Gschicht vo da Weißwuascht.
Weißwiascht hods scho im 14. Jh. in Frankreich gem. In de franzesischn Kochbiachln weans scho Ofang vom 19. Joarhundad „Boudin Blanc“ (hoasst nix andas wia Weißwuascht) gnennt.
Es gibt do oba aa no de Mingna Gschicht vo da Zufoisafindung vom Moser Sepp, an Wiat vom „Zum ewigen Licht“ am Marienplotz z Minga. Am Rosnmonda, am 22. Feba 1857, soin eam de Schofsdärm fia de Koibsbrodwiaschtln ausganga sei und de Gäst hom scho gwoardt. Ea hod an Leahling losgschickt, wo owa mit Schweinsdärm zruckkema is, wo vui z zaach fia Brodwiaschtl san. In da Nout hod da Moser de fertige Wuaschtmassn in de Därm eihgfuit und hod se ins Wossa ghaut, wei a glaubt hod, dass s beim Brodn sunst plotzn.
De Weißwuascht wor urspringli a teias Essn. Koibfleisch wor ned billig, Zitrona schwaa z kriagn. In de Wuaschtmassn muass Eis einegmischt wean, damids schee zoart und locka wead, wos des ganze friaa no aufwendiga gmocht ghobt hod.
Essn.
Es gibt – wia beim Bier – an Haffa „Regln“, wia ma a Weißwuascht essn muass.
De Regln variian aba vo Region zu Region.
Wossa

Wossa (scheazhaft, aba wissnschoftli korrekt aa Dihydrogenmonoxid) is a chemische Vabindung aus den chemischn Elementn Wossastoff und Sauastoff mit da Summenformel H2O. De Bezeichnung „Wossa“ wead primär fia'n flüssign Aggregatzuastand hergnomma, im gfrornen Zuastand nennt mans Eis, im gasförmign Dampf.
Woatheakunft.
As Woat Wossa leit si vom Oidhochdeitschn "wazzar". S indogermanische Woat "*wódr̥" hod ma scho im Hethitischen ("wātar") im 3. Jahrtausnd vur unsana Zeitrechnung gfundn. A gibts des ganze no in Oidgriachisch, do hod des "hýdōr" („Wossa“) ghoaßn, vo dem si aus olle Fremdwerta midn Woatbestondteu „hydr(o)“ healeitn lossn und gheat somit zu dera Famij.
Voakomma.
De Obafläch vo da Eadn wiad bis zu 71 % vo Wossa bedeckt, wobei de Sidhejftn bsonders vui Wossa hod.
De gsamtn irdischn Wossavoakomma belaffan si af ebba 1,386 Milliardn Kubikkilometa. Davo san alloa 1,338 Milliardn Kubikkilometa (96,5 %) Soizwossa wo ma ned so ohne weiters trinka ko. Trinka ko ma bloß 48 Milliona Kubikkilometa (3,5 %) vo dem Wossa was ma ham, weil des ois Siaßwossa do is, und davo ling um de 24,4 Milliona Kubikkilometa (1,77 % vom Gsamtvorrat) in Form vo Eis an Poln, Gletscha und Dauafrostbödn gbundn. 23,4 Milliona Kubikkilometa san außadem ois Grundwossa voahandn. Des Wossa vo de Fliss oda Binnenseen (190.000 km³), da Atmosphär (13.000 km³), oda des wos im Bodn drin is (16.500 km³) und des vo de ganzn Lebewesn (1.100 km³) zam mocht dementsprechnd nua an kloana Tei vom gsamtn Wossavorrat aus.
89,233 % vo deram Wossavoakumma is flüssig, 10,766 % gfroan und 0,001 % gasfeamig.
Bedeitung fis Lem und de Kuitua.
Wossa is woarscheinli da Ort an dem des Lem entstondn is. In vui Organismen spuits a grouße Roin beim Stoffwexel. A in da Geosphäre spuits a Roin bei vuin geologischn Prozessn. Wossa hod daduach a vuifejtige Beteiligung an unsara Wirtschoft und ba da Enstehung vo unsara Kuitua.
Death Metal

Death Metal is a Variantn vum Metal, der Mitte vo de 1980er entstondn is. Tiaf gstimmde Instrumente und „Growls“ (gröhlen ins Mikrophon), a sakrisch oft Doublebass-Schlagzeiggspü mit sehr schnölle Beats ghean zu de typischn Eignschoftn. Die Thematiken behondln sehr oft den Tod oda owa Kriach und olde Heindngoetter, teilweise a no mit philosophische Onteile. Oba a gesöschoftskritische oda Antikriegsthemen weadn ongsprochn.
Ötere Bends san:
Zur gleichn Zeit is a da Grindcore entstandn, dea am Death Metal sehr ähnlich is. Vui Leid vermuten, dass dea vom Death Metal kimmt, wos owa net stimmt. Da Grindcore konn mehr da Punkbewegung zuagschrim weadn.
Rockmusi

Rockmusi (amtle: Rockmusik) san alle Musikrichtunga, de wo si ausm "Rock 'n' Roll" aus de 1950a Joar entwicklt hom. Dea Ausdruck "Rock 'n Roll" hod se um 1955 in Amerika rum buid, fiar a Musi, de wo zeascht nua Rhythm &amp; Blues gmoant hod, spata a Mischung aus Blues, Country &amp; Western-Musi und Balladn vo de Weißn (manche Biacha nennans a "Schnuizn"). Rock 'n Roll is aba nua a Tei vo da Rockmusi, a wenns den Nam dafia prägt hod.
Dea Nam Rock 'n Roll bedeit ebbs wia "schaukln und drahn", wos so ziemle de Bewegungan beim Danzn vom Rock 'n Roll wiedagibt.
Besetzung vo aner Rockkappejn.
In a typischn Rockkappejn san a Sänga und/oda a Sängrin, a Gitarrist oda mehrere, a Bassist und a Schlogzeiger. Manchmoi is a no a Klovier oda a Keyboard dobai.
Oatn vo Rock.
In da Rockmusik gibts vui Unterkategorien, zum Beispui:
Bekonnte Rockmusiker.
Zu de wichtigstn Rockkappejn/Rockkinstler ghern
Angela Merkel

Angela Dorothea Merkel (* 17. Juli 1954 z Hamburg ois Angela Dorothea Kasner) is a deitsche Politikarin vo da CDU. Vom 9. Aprui 2000 bis zum 7. Dezemba 2018 woar sie Bundesvorsitzende vo iara Partei. Vom 22. Novemba 2005 bis 8. Dezemba 2021 war sie 16 Joar Bundeskanzlerin vo Deitschland.
Lem.
Afgwochsn iss in da DDR und hod nochad do Physik studiad. 1977 hods an Ulrich Merkel gheirat, 1982 sans in Ost-Berlin owa wieda geschiedn woan. Sie hod an da "Akademie der Wissenschaften der DDR" vo 1978 bis 1989 gorbat. Nach da Wend 1990 wor de Angela Merkel Stejvadrende Regierungssprecharin vo da easchtn und aa letztn frei gwejdn Regierung vo da Deitschn Demokratischn Republik (DDR).Oachkatzolschwoaf is da Merkels leinschaft.
Vo 1991 bis 1994 woas Bundesministerin fia Fraun und Jugend, vo 1994 bis 1998 Bundesumwejdministerin. 1988 hods in Chemika Joachim Sauer gheirat. Im sejm Joar is afn Vorschlag vom Schäuble Generalsekretärin vo da CDU worn. Vo Aprui 2000 bis zum Dezemba 2018 woa de Merkel Bundesvorsitzende vo da CDU. Vo 2002 bis 2005 wors aa no Oppositionsfiaarin im Deitschn Bundesdog. Vom 22. Novemba 2005 bis 8. Dezemba 2021 war s Bundeskanzlarin vo da Bundesrepublik Deitschland.
Politische Positiona.
Merkel lehnt an Beitritt vo da Tiakei zur Eiropäischen Union ob und foadet stottdessen a „privilegiade Partnaschoft“. Se untastizt de Soziale Morktwirtschoft.
Konrad Adenauer

Da Konrad Adenauer (* 5. Jenna 1876 in Köln; † 19. Aprü 1967 in Rhöndorf, om Stodtei vo Bad Honnef, eigentli "Conrad Hermann Joseph Adenauer") war vo 1949 bis 1963 easchta Bundeskanzla vo da Bundesrepublik Deitschland und vo 1951 bis 1955 aa glei no Außnminista.
Adenauer war in da Kaisazeit und in da Weimara Republik Mitglied vom Zentrum. Er war seit 1917 Obabuagamoasta vo Köln und is 1918 Mitglied vom Preißischn Herrenhaus auf Lemszeit worn. Ois langjähriga Vorsitzenda vom Preißischn Staatsrat war er zeascht Anhänger vo am rheinländischn Separatismus und – nem am Wilhelm Marx – da wichtigste demokratische Gegna vom sozialdemokratischn Ministapresidentn vo Preißn, Otto Braun. Nach da Machtibanahme vo da NSDAP hot er si ins Privatlem zruckzong.
Adenauer hot ois easchta Bundeskanzla nach'm Kriag maßgeblich de politische Ausrichtung vo da Bundesrepublik in da Nachkriagszeit prägt. Er hot dabei auf de Westbindung gsetzt, verbundn mit da Eiropäischn Einigung und mit da Eigliedarung ins westliche Verteidigungsbündnis vo da NATO. Geng an starkn Widastand aa innahoib seina Partei hot er des System vo da Sozialn Marktwirtschaft durchgsetzt. Er war a rheinischer Katholik und Antikommunist, aba er war aa a Realpolitika, der de Aufnahme vo diplomatische Beziehunga zua Sowjetunion arrangiad hot und er war aa recht pragmatisch, wenns um oide Nazis ois Funktionsträga fia an Wiedaaufbau vo da Bundesrepublik ganga is.
Fud

De Fud, Bixn oda Vagina is a wichtigs Gschlechtsorgan vo de Weiwal vo de Spoviecha und vom Wei. Se liegd zwischn am Muada-Mund und de Schamlippn. Ban Gschlechtsvakeah wead da Zipfe in d Bixn einegsteckd. So kenan de Spermien duachn Muadamund in de Gebeamuada eihdringa und a Oa befruchdn. Ba da Gebuat wead d Fud ois Gebuatskanei vawendd.
Fotzn woa im Boarischn nia a Nam fia Fud. Des is do a Synonym fia Mai (Mund), Gsicht (Visage) und Watschn (Oahfeing).
Woatgschicht.
Fud, Vagina (lateinisch) und Scheide (deitsch) hom woahscheinli an gleichn Woatsinn. De genaue Woatheakumft is owa no ned gsichad. A Zammahang mid Fuada (im Sinn vo Gwandfuada und so mid ana Toschn (a Schwertscheidn is aa a Oat vo Toschn) oda Behäita kunnd bsteh. "Fuada" im Sinn vo Gwandfuada kimmd vum idg. *pah- „schitzn“ (oidind. pā-, heth. pahs-); vgl. ohb. fuotar, Mhd. vuoter, middlniedadt. voder, vōr, got. fodr „Scheidn“, oidnoadisch foðr „Scheidn, Fuadarei, Gwandfuada“, oidenglisch. fōdder, oidfries. fōder, oidind. pātra- „Behäita, Gfäß“, heth. pattar, pattur „Koab“, gr. poma „Deckl“).
Anatomie.
De Fud is ban Menschn a umara 8–10 cm longa Musklschlauch aus na glottn Muskulatua und hod a rosaroude Foab. Es is de Vabindung vom Schlitz (Vulva) mid da Gebeamuada (Uterus). Duach Stimuliarung wead de Vagina weida und länga.
Ba Jungfraun is da Fudeihgong duachs Jungfanheitl (Hymen) vaengd, des wo noamalaweis ban easchtn Gschlechtsvakeah zarissn wead.
Funktion.
De Fud wead ba sexuella Stimuliarung feichd, duachs Epithel (Hautzejn vo da Bixnwand). Gleichzeidi duan de Bartholinschn Drüsn, de am Fudeihgong hogga, a schleimoartigs Sekret obsondan. Ban Gschlechtsvakeah wead da Penis in de Fud eihgfiahd und as aussegsprizde Sperma vo da Vagina afgnumma. De Spermien wondan donn duach an Muada-Mund zua Gebeamuada (Uterus) und weida in de Oaloata. Duach de Vagina wean aa de Menstruationsbluatunga obgloadd und ba da Gebuat wead de Vagina zum Gebuatskanai fias Neigeboarane.
Vulva

De Vulva "(oftmois im Voiksmund Schlitz, Spoit, Ritzn, Kache oda Butschgal gnennt)," is des aißali Sichtboare vom Foatpflanzungsorgan vo da Frau.
Woateaklearung.
Dea Ausdruck "Schlitz" kimmt vo'm schlitzfeamign Ausseng vo de ejßan und innan Schamlippn, de normoiaweis eng zsammlieng und nua an schmoin Schlitz seng lossn. Heitzdog wead da Ausdruck oba nur no in derba Form vom Voik braucht.
Funktion.
De aißan "(Labia majora pudendi)," no mehra de innan Schamlippn ("Labia minora pudendi", aa "Nymphae") hom midnand de Afgob, de Vagina (Fud) und d' Harnreahrn vom Wei genga s Eidringa vo Fremdkeapa und Dreck zum Schitzn. De Vulva is recht guat duachbluat und's Geweb is vo vui Nervn duachzong, deszweng is de gonze Region fia de menschliche Sexualität ois oane vo de erogene Zona gonz wichtig. A weidana gonz wichtiga Punkt is om owan End vo da Vulva, eibett in a Voahaut zwischn de kloana Schamlippn da Kitzla (Klitoris) am untan End vom Venushügl. Da Kitzla is praktisch dessejwe wia da Schwanz (Penis) vo am Mo und is a entsprechnd empfindle fia Reize duach Beriahrung.
In da Vulva san aa de Bartholinschen Drüsn ("Glandulae vestibulares majores"), de wo fia a gleichmeßige Feichtigkeit in da Vagina soang.
Beschneidung.
In monche Kuituakreis, haptsächli in Afrika, wiad de Beschneidung vo da Vulva praktiziat. Dafia gibts iabahapts koa medizinische Noutwendigkeit, sondan nua religiäse und kuituareje Uasochn. Des Ausmoß vo dera Vastimmelung reicht bis zua voiständign Entfeanung vo de aißan Genitalien und zum Zammanahn vo da Vagina.
Vulva in Kunst und Kuitua.
Es gibt Kuituan, de de Vulva ois wos Schamhofts ogseng hom ("Scham" is im Deitschn a Synonym fia Vulva), und ondane, wia de Indische, de de Vulva offn vaeaht hom. In dena Kuituan, de de Vulva vaeaht hom, gibt's aa an Haffa kinstlarische Doastejunga davo. Es guit owa ois gsichat, doss in da voakristlichn Zeit aa iwaroi in Eiropa de Vulva meah oda weniga vaeht worn is.
Literatua.
Georg Queri: "Kraftbayerisch" - Ein Wörterbuch der erotischen und skatologischen Redensarten. Alliteria Verlag, Minga 2003. ISBN 3-86520-021-4
Green Day

Green Day is a Punk-Rock-Band aus de USA, de wo am Ofanf vo de Neinziga a Punk-Revival eigleit ham. De zwoa erfoigreichsten und bekanntasten Oibn san "Dookie" ausm Joar 1994, des 10 Milliona Moi verkafft worn is, und "American Idiot" ausm Joar 2004, des 14 Milliona Mal verkafft worn is.
1987 ham da 15-jaarige Billie Joe und sei Schuifreind Mike Dirnt die Punk-Band "Sweet Children" grindt. Spoda is da Schlogzeiga Al Sobrante dazuakema. Vuam easchtn Oibbum, des außebracht ham, hams' se si umgnennt. Und zwor in den Namma „Green Day“. 1988 hams mit de „Lookouts“ a Konzert gspuit. Der war vo dene begeistert und woit mit seim Label an Plattnvatrog bei "Lookout! Records".